Дамян Дамянов
Покруса

chitanka.info

Душата ми вихрушка я обрули,

защо я пуснах гола и пеша

сред вашите ласкателства и хули…

Защо ви дадох своята душа?

Защо ли като храм ви я отворих

без да помисля аз, че някой ден

незнайно кой от вас, жестоки хора

иконите без свян ще окраде.

Не съжалявам, че е пуст олтара

и че вратите са разбити с бяс,

но съжалявам че със свойта вяра

днес няма где да се помоля аз.

Душата ми, обрулена и мъртва

пустее без икони и олтар…

Във нея аз ви пуснах като в църква,

а трябваше да сложа катинар!

Издание:

Дамян П. Дамянов, Обади се, Любов!, Сиринга, С. 1995; ISBN 954-8100-03-7

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.